शिमला। हिमाचल प्रदेश के पूर्व राज्यपाल व कांग्रेस की वरिष्ठ नेता उर्मिला सिंह के निधन से हिमाचल गमगीन है। 72 वर्षीय उर्मिला सिंह लंबे समय से बीमार थीं। उनका इलाज इंदौर (मध्य प्रदेश) के बांबे अस्पताल में चल रहा था। पारिवारिक सूत्रों के अनुसार उनका पार्थिव शरीर उनके गृहग्राम घूरवाडा लाया जाएगा जहां 31 मई को सुबह 11 बजे उनका अंतिम संस्कार किया जाएगा। हिमाचल के मुख्यमंत्री जय राम ठाकुर, कांग्रेस के दिग्गज नेता दिग्विजय सिंह व पूर्व मुख्यमंत्री वीरभद्र सिंह समेत कई नेताओं ने उनके निधन पर गहरा शोक व्यक्त किया है।